Flyet har ikke flaps, i motsetning til alle de andre modellene fra fabrikken, men balanserorene er relativt store og har "spades" som er en aerodynamisk plate som reduserer stikkepresset ved bruk av balanseror. På høyderoret er det trimror som styres rent mekanisk fra venstre sidevegg i cockpit. Styringen gjøres med en stikke montert i gulvet, og med siderorspedaler med vanlig brems på øvre del av pedalene, både for piloten i framsetet og for passasjeren i baksetet.